**ฮอนด้า สตปแวกอน** (อังกฤษ: Honda Stepwgn) เป็นรถยนต์อเนกประสงค์ขนาดเล็กผลิตโดยบริษัทฮอนด้าตั้งแต่ปี พ.ศ. 2539 โดยสเตปแวกอนได้ออกแบบให้มีห้องโดยสารที่สูงกว่าฮอนด้า โอดิสซีย์และฮอนด้า สตรีม และสามารถรองรับผู้โดยสารมากถึงแปดคน มากกว่าโอดิสซีย์และสตรีม

โฉมที่หนึ่ง (RF1/2; 2539–2544)
------------------------------

### เอฟ-เอ็มเอ็กซ์ (2538)

สเตปแวกอนรุ่นแรกได้ปรากฏตัวในงานโตเกียวมอเตอร์โชว์ในชื่อ "เอฟ-เอ็มเอ็กซ์" ในปี พ.ศ. 2538

### จำหน่ายจริง (2539–)

ในประเทศญี่ปุ่นเริ่มขายเมื่อวันที่ 8 พฤษภาคม พ.ศ. 2539 สเตปแวกอนได้สร้างบนพื้นฐานของซีวิค และมีราคาประหยัดโดยจากรุ่นเริ่มต้นราคา 1,548,000 เยนถึง 2,368,000 เยน  ฝั่งผู้โดยสารได้ใช้ประตูเลื่อนเพื่อให้เข้าออกได้สะดวก สำหรับเครื่องยนต์มีเพียงเครื่องยนต์เดียวให้เลือกใช้คือเครื่องยนต์ 2 ลิตร สี่สูบ เกียร์อัตโนมัติซีวีทีและลดการใช้ชิ้นส่วนที่เป็นเหล็กเพื่อลดต้นทุน

### ปรับอุปกรณ์ปี 2540

การเปลี่ยนแปลงอุปกรณ์ในปี 2540 ประกอบไปด้วยการเพิ่มระบบเบรกป้องกันล้อล็อกและถุงลมนิรภัยคู่หน้ามาเป็นออปชันมาตรฐานในทุกรุ่นย่อย เริ่มจำหน่ายมื่อเดือนสิงหาคม 2540

#### สเตปแวกอน ฟิลด์ เด็ก (2541–)

สเตปแวกอน ฟิลด์ เด็ก
เป็นสเตปแวกอนเวอร์ชันที่สามารถกางหลังคาเป็นเต็นท์ได้ ออกแบบมาสำหรับการไปทำกิจกรรมต่าง ๆ นอกบ้าน และทำมาจากพลาสติกเสริมแรงด้วยใยแก้ว เริ่มจำหน่ายเมื่อเดือกมาราคม 2541

### ปรับโฉมปี 2543

สเตปแวกอนรุ่นแรกได้รับการปรับโฉมในเดือนพฤษภาคม 2543 โดยได้มีการเปลี่ยนไฟหน้าใหม่และตำแหน่งแผ่นป้ายทะเบียนได้เลื่อนลงไปที่ด้านล่าง

โฉมที่สอง (RF3–8; 2544–2548)
----------------------------

### จำหน่ายจริง

ฮอนด้า สเตปแวกอนรุ่นที่สองได้เผยโฉมในเดือนเมษายน พ.ศ. 2544 ในงานโตเกียวทอเตอร์โชว์ ครั้งที่ 35 โดยสร้างจากพื้นฐานของรุ่นก่อนหน้า

โดยสเตปแวกอนรุ่นที่สองนี้ได้ออกแบบมาให้กับครอบครัวที่มีลูก โดยมีประตูสไลด์ที่ด้านข้าง และเบาะแถวที่สองสามารถพับไว้สำหรับเก็บสัมภาระ และเล่น (หันหน้ามาหากัน) หรือรับประทานอาหาร และนอน ในส่วนของเครื่องยนต์มาพร้อมกับเครื่องยนต์ฮอนด้ารหัส K 2.0 ลิตร DOHC i-VTEC ให้กำลัง 160 แรงม้า ซึ่งเพิ่มประสิทธิภาพทั้งการขับขี่และประหยัดน้ำมัน และได้ทำให้ส่วนประกอบของรถบางอย่างแข็งขึ้นเพื่อเพิ่มการขับขี่ให้ดีขึ้น

#### สเตปแวกอน อัลมัส (2544–)

สเตปแวกอน อัลมัส ได้มีตัวช่วยในการยกเบาะไปด้านนอกเพื่อรับผู้โดยสาร โดยเฉพาะผู้สูงอายุและผู้พิการที่ไม่สามารถขึ้นไปนั่งในตัวรถในทันทีได้ เริ่มจำหน่ายเมื่อ 11 มิถุนายน พ.ศ. 2544

### ปรับโฉมปี 2546

ในเดือนมิถุนาย พ.ศ. 2546 ฮอนด้าได้มีการปรับเปลี่ยนการออกแบบใหม่ ได้เปลี่ยนกันชนหน้าและกันชนหลังใหม่ให้ดูมีความคล้ายกับรถยนต์ฮอนด้ารุ่นอื่น ๆ ตอนนั้น และได้แนะนำรุ่น "สปาด้า" ที่ใช้เครื่องยนต์ 2.4 ลิตร รหัส K24A DOHC i-VTEC ให้กำลัง 162 แรงม้า และมาพร้อมกับบังโคลนรถที่เป็นเอกลักษณ์

โดยได้เปิดตัวในงานโตเกียวมอเตอร์โชว์ ครั้งที่ 37 พ.ศ. 2546

#### โฉมผลิต

สำหรับยอดจำหน่ายสเตปแวกอนในญี่ปุ่นใน 6 เดือนแรกของปี พ.ศ. 2547 จำหน่ายไปได้ 24,389 หน่วย

โฉมที่สาม (RG; 2548–2552)
-------------------------

รุ่นที่สามของฮอนด้า เสตปแวกอน มีการออกแบบใหม่ทั้งหมด

ฮอนด้าประกาศเปิดตัวสเตปแวกอนรุ่นที่ 3 ในวันที่ 26 พฤษภาคม พ.ศ. 2548 รุ่นที่สามนี้จะมาพร้อมประตูสไลด์ทั้งสองฝั่งไม่เหมือนกับรุ่นก่อนหน้าที่มีเพียงแค่ฝั่งเดียวเพื่อขายแข่งกับนิสสัน เซเรน่าและโตโยต้า พรีเวียหรือเรียกว่าโตโยต้า เอสติม่า 

ด้วยแชสซีแพลตฟอร์มรุ่นใหม่ที่ต่ำลง และแม้ว่าขนาดของรถเล็กลง แต่พื้นที่ภายในของห้องโดยสารยังคงไม่เปลี่ยนแปลง และยังเพิ่มสมรรถนะการควบคุมการขับขี่ให้ดียิ่งขึ้นด้วย ส่วนแพลตฟอร์มยังคงสร้างจากฮอนด้า ซีวิค ส่วนเครื่องยนต์ยังใช้เครื่องยนต์เดิมทั้งรุ่น 2.0 ลิตรและ 2.4 ลิตร

โฉมญี่ปุ่นเริ่มขายในเดือนพฤษภาคม พ.ศ. 2548

โฉมที่สี่ (RK; 2552–2558)
-------------------------

ฮอนด้า สเตปแวกอนโฉมที่สี่ได้รับการออกแบบใหม่หมด โดยรุ่นใหม่นี้ได้เพิ่มความสูงและความยาวขึ้น แต่ยังคงความกว้างไว้เท่าเดิมเมื่อเทียบกับรุ่นที่แล้ว สเตปแวกอนมาพร้อมเจ็ดรุ่นย่อย: G, G L Package, L, Li, Spada S, Spada Z และ Spada Zi โดยเครื่องยนต์ 2.4 ลิตร ไม่ได้ทำตลาดอีกต่อไปแล้ว เหลือเพียงแค่เครื่องยนต์ 2.0 ลิตรรหัสใหม่ R20A 155 แรงม้า ที่ทำตลาดต่อ

สเตปแวกอนโฉมที่สี่นี้ เคยได้มาจำหน่ายในประเทศไทยอย่างเป็นทางการ เนื่องจากจากขณะนั้นได้เกิดเหตุการณ์อุทกภัยครั้งใหญ่ในประเทศไทยเมื่อปี 2554 ทำให้โรงงานประกอบรถยนต์ฮอนด้าที่จังหวัดพระนครศรีอยุธยาได้รับความเสียหายอย่างหนัก ไม่สามารถผลิตรถยนต์ได้ และในขณะนั้น รัฐบาลก็ได้งดจัดเก็บภาษีการนำเข้ารถยนต์เพื่อช่วยเหลือผู้ประสบภัยเป็นผู้ประกอบการ ฮอนด้าจึงนำเข้ารถยนต์จากประเทศญี่ปุ่นเป็นจำนวน 5 รุ่น โดย 2 รุ่นนำเข้าเพื่อไม่ให้ผู้ที่สั่งจองรถได้รับรถช้าเกินไปนั่นก็คือฮอนด้า แจ๊ซและฮอนด้า แอคคอร์ด ส่วนอีกสามรุ่นเป็นรถที่ยังไม่เคยมีการเปิดตัวและจำหน่ายในไทยเลยและนำมาขายเนื่องจากต้องฟื้นฟูจากภาวะน้ำท่วมใหญ่คือฮอนด้า ซีอาร์-แซด ฮอนด้า โอดิสซีย์ และฮอนด้า สเตปแวกอน

ฮอนด้า สเตปแวกอนที่นำเข้ามาจำหน่ายในประเทศไทย มีเพียงเฉพาะรุ่น Spada เท่านั้น ไม่มีกระจก Skyroof และพวงมาลัยมัลติฟังชันเมื่อเทียบกับรุ่นที่จำหน่ายในประเทศญี่ปุ่น

### รุ่นปรับโฉม

ในปี พ.ศ. 2555 สเตปแวกอนก็ได้มีการปรับโฉมเกิดขึ้น โดยมีกระจังหน้าใหม่ กันชนหน้าใหม่ ไฟท้ายใหม่ ล้อลายใหม่ และเพิ่มกล้องมองหลังให้กับทุกรุ่น

โฉมที่ห้า (RP1–5; 2558–ปัจจุบัน)
--------------------------------

ฮอนด้า สแตปแวกอนรุ่นที่ห้าได้เปิดตัวเมื่อเดือนเมษายน พ.ศ. 2558 พร้อมกับเครื่องยนต์ใหม่ 1.5 ลิตร เทอร์โบหัวฉีดตรง สเตปแวกอนรุ่นใหม่นี้มาพร้อมกับประตูหลังแบบใหม่เรียกว่าประตูวะกุวะกุ (คำว่าวะกุวะกุในภาษาญี่ปุ่นแปลว่าน่าตื่นเต้น) ประตูวะกุวะกุนี้สามารถเปิดออกจากด้านล่างได้และเปิดออกทางด้านข้างครึ่งหนึ่งได้

* ประตูวะกุวะกุประตูวะกุวะกุ
* ประตูวะกุวะกุประตูวะกุวะกุ
* 2015 Honda Stepwgn (RP3; pre-facelift)2015 Honda Stepwgn (RP3; pre-facelift)
* Honda Stepwgn Spada Cool Spirit (RP3; pre-facelift)Honda Stepwgn Spada Cool Spirit (RP3; pre-facelift)
* Honda Stepwgn Spada Cool Spirit (RP3; pre-facelift)Honda Stepwgn Spada Cool Spirit (RP3; pre-facelift)
* Honda Stepwgn Modulo X (RP3; pre-facelift)Honda Stepwgn Modulo X (RP3; pre-facelift)
* Honda Stepwgn Modulo X (RP3; pre-facelift)Honda Stepwgn Modulo X (RP3; pre-facelift)

### รุ่นปรับโฉม

รุ่นปรับโฉม
ในรุ่นปรับโฉมได้มีการเปลี่ยนแปลงใบหน้าใหม่โดยฝากระโปรงหน้าเหลี่ยมสันขึ้น กระจังหน้าใหม่ ไฟหน้าแอลอีดีใหม่และกันชนหน้าใหม่ พร้อมกับแพ็คเกจฮอนด้า เซ็นซิ่งใหม่

โฉมที่หก (RP6–8; 2565–ปัจจุบัน)
-------------------------------

ฮอนด้าเผยภาพทีเซอร์ StepWGN e:HEV โฉมใหม่ล่าสุดที่ประเทศญี่ปุ่น (รุ่นที่ 6) ก่อนมีกำหนดเปิดตัวอย่างเป็นทางการในวันที่ 7 มกราคมนี้ ตั้งเป้าท้าชนคู่แข่งอย่าง Toyota Voxy/Noah และ Nissan Serena

* Rear viewRear view
* Stepwgn e:HEV SpadaStepwgn e:HEV Spada
* Stepwgn e:HEV Spada Premium Line rear viewStepwgn e:HEV Spada Premium Line rear view
* InteriorInterior

อ้างอิง
-------

1. ↑  "Honda Stepwgn 1996 (used and new) - specs and pics at AMAYAMA.COM". คลังข้อมูลเก่าเก็บจากแหล่งเดิมเมื่อ 2015-05-24. สืบค้นเมื่อ 2017-10-08.
2. ↑  "HONDA STEPWAGON catalog - reviews, pics, specs and prices | Goo-net Exchange". คลังข้อมูลเก่าเก็บจากแหล่งเดิมเมื่อ 2013-01-24. สืบค้นเมื่อ 2017-10-08.
3. ↑  1997 Honda Stepwgn Whitey full specs, performance and photos (since middle 1997 for Japan )
4. ↑  Honda's StepWGN (Step Wagon) Goes Through a Minor Model Change
5. ↑  Honda Launches Step WGN Field Deck with Pop-Up Roof
6. ↑  2003 Honda Stepwgn Spada 24t full specs, performance and photos (since middle 2003 for Japan )
7. ↑  Honda Automobile / Motorcycle Booth at the 35th Tokyo Motor Show
8. ↑  Honda Announces Full Model Changes for "STEP WGN" and "STEP WGN ALMAS"
9. ↑  37th Tokyo Motor Show 2003 - Production Vehicles
10. ↑  Honda Announces Automobiles and Motorcycles to be Displayed at the 37th Tokyo Motor Show
11. ↑  Honda Achieves Record Global Auto Production for First Six Months of 2004
12. ↑  2005 Honda Stepwgn B full specs, performance and photos (since middle 2005 for Japan )
13. ↑  2005 Honda Stepwgn 24z full specs, performance and photos (since middle 2005 for Japan )
14. ↑  Honda Introduces All-New Step Wagon
15. ↑  2009 Honda Stepwgn G full specs, performance and photos (since October 2009 for Japan )
16. ↑  "Honda StepWGN available in Japan". Taume News. 2009-10-10. คลังข้อมูลเก่าเก็บจากแหล่งเดิมเมื่อ 2009-10-12. สืบค้นเมื่อ 2009-10-10.
17. ↑  "ทดลองขับ Honda STEPWGN SPADA 2.0 CVT : ตู้ปลาติดล้อของพ่อบ้าน Ultra Man !". headlightmag.com. 10-06-2012. สืบค้นเมื่อ 28-10-2017. `{{cite web}}`: ตรวจสอบค่าวันที่ใน: `|accessdate=` และ `|date=` (help)
18. ↑
19. ↑  "Honda StepWGN Spada Minorchange พลิกหน้าจากความเรียบ พลิกบุคลิกสู่ความดุดัน". headlightmag.com. 30-09-2017. สืบค้นเมื่อ 28-10-2017. `{{cite web}}`: ตรวจสอบค่าวันที่ใน: `|accessdate=` และ `|date=` (help)
20. ↑  "Official Teaser : All NEW Honda StepWGN เตรียมเปิดตัว 7 มกราคม นี้ ! เครื่องยนต์ Hybrid e:HEV". headlightmag.com. 11-12-2021. สืบค้นเมื่อ 11-12-2021. `{{cite web}}`: ตรวจสอบค่าวันที่ใน: `|accessdate=` และ `|date=` (help)